title: Devri
text: Devri zo ur geriadur treadegel brezhoneg–galleg enlinenn krouet gant Martial Ménard (1951–2016) en nevezamzer 2016.
  Herve Bihan a ra war-dro Devri abaoe marv M. Ménard.
  
  Geriadur galleg-brezhoneg
  Ur geriadur galleg-brezhoneg e c'hell bezañ ivez, gant Google da skouer : "être très embarrassé" site:devri.bzh/dictionnaire
  
  Fazioù
   Deuet eo an droienn « un diniver bras (a) » diwar ur fazi lenn, rak "eun diviner bras" an hini eo a zo moullet el levr nemetañ roet da vammenn, "un évocateur" er skrid gallek orin. Adkavout a reer an droienn faziek-se e geriadur Martial Ménard (p. 726-b, p. 731-a, p. 919-b, p. 1105-a), embannet e 2012, hag e levrioù embannet goude ar geriadur-se. N'eus roud ebet eus an droienn-se a-raok labour Martial Ménard.
   E traoñ ar bajenn degemer e lenner e vefe bet embannet GIBR etre 1976 ha 1998, koulskoude eo bet embannet evit ar wech kentañ etre 1959 ha 1979, hag adembannet war-lerc'h, evel m'en displeg Martial Ménard e-unan en e c'heriadur (pp. 11-12).
   « Hep muioc'h a dreuz » an hini eo a zo moulet e-barzh Marvaillou Kerne (1910, p. 64), met « Hep muioc'h a drouz » war Le Courrier du Finistère (3 a viz Kerzu 1904, p. 3-a) hag e-barzh Eur Zac'had Marvailhou (1924, p. 142). Moarvat eo bet kavet gant Martial Ménard e-barzh geriadur Reun ar Glev (p. 1505-b), ha lakaet e-barzh Devri hep gwiriañ netra.
  
  Liamm diavaez
  Devri
  Pa gaver si pe fazi e c'haller kemenn da rener Devri, emañ ar postel e traoñ pep pajenn.
  N'eus erratum ebet avat, war bajenn ebet.
  
  Notennoù
  
  Geriadurioù brezhonek
  Lec'hiennoù web